آمریکا میللی هاواچیلیق و اوزای ایداره‌سینه (ناسا) عاید "اینسایت" آدلی اوزای آراجی مارسا ائندی.
ناسادان وئریلن آچیقلامادا، مارس‌دا سیسمیک اینجه‌لمه ائده‌جک و قیزیل گزه‌گنین یئر آلتی طبقه‌لرینه دایر بیلگی توپلایاجاق اوزای آراجینین، ۶ آیلیق یولچولوق‌دان سونرا ۴۸۰ میلیون کیلومتردن آرتیق مسافه گئچه‌رک گوونلی شکیل‌ده مارسا ائندیگی بیلدیریلدی.
آچیقلامادا، اینسایت اوزای آراجینین، مارسین اتموسفرین‌ده ۶ دقیقه ۴۵ ثانیه‌لیک یولچولوغون آردین‌دان ائندیگی بیلدیریلدی.
اتموسفره گیرمه‌سی ایله سرعتی گئتدیکجه آرتان آراجین، چتر آچیب قیزیل گزه‌گنه چارپما تأثیرینی آزالتدیغی قید اولونان آچیقلامادا، آراجین، مارسین قوزئی یاریم کوره‌سین‌ده بیر یئره گئتدیگی قید ائدیلدی.
آراجین ایلک ۶ هفته ایچین‌ده هر هانسی بیر آراشدیرما ائتمه‌یه‌جگی قید ائدیلن آچیقلامادا، بیلیم آداملارینین بو مدت عرضین‌ده اینسایتین عمومی وضعیتینی ایزله‌یه‌جگی ایفاده ائدیلدی.
بو مدت سونراسیندا ایسه آراجین روباتیک قولونون، آراجین سیسمومترینی مارسین سطحینه بوراخاجاغی و سیسمومترین، ۴۰ گونده گزه‌گنین سطحینین تخمیناً ۲ مترلیک درینلیینه ائنرک تیتره‌مه‌لری قید ائتمه‌یه باشلایاجاغی بیلدیریلدی.
